52. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΣΥΓΚΟΙΝΩΝΙΩΝ Αριθ. 111061-274 της 29 Ιαν./13 Φεβρ.  1981 (ΦΕΚ Β΄ 97) Περί παρατάσεως χρόνου θεωρήσεως πτυχίων χειριστών και αδειών οδηγήσεως αγροτικών μηχανημάτων. Έχοντας υπόψη: 1.Την παρ. 2 του άρθρ. 97 του Νόμ. 614/77 «περί κυρώσεως του Κώδικος Οδικής Κυκλοφορίας» σύμφωνα με την οποία τα της εκδόσεως αδειών οδηγήσεως αγροτικών μηχανημάτων και ισχύος αυτών, ρυθμίζονται με κοινές αποφάσεις των Υπουργών Γεωργίας και Συγκοινωνιών. 2.Την 168405/1525/2.11.77 απόφασή μας «περί διαδικασίας εκδόσεως αδειών οδηγήσεως γεωργικών μηχανημάτων» με την οποία διατηρούνται σε ισχύ τα διαλαμβανόμενα στο Π.Δ. 333/77 δηλ. ότι όλοι οι κάτοχοι πτυχίων και αδειών χειρισμού ή οδηγήσεως γεωργικών μηχανημάτων υποχρεούνται όπως από της κτήσεως του πτυχίου ή αδείας και ανά 10ετία μέχρι τη συμπλήρωση του πεντηκοστού έτους της ηλικίας τους, ανά 5ετία δε μετά τη συμπλήρωση τούτου, να υποβάλλουν πιστοποιητικό ιατρικής εξετάσεως, προς διαπίστωση της εν αρθρ. 9 του παρόντος προβλεπομένης καταστάσεως υγείας και σωματικής ικανότητας τούτων, για να εξακολουθήσουν να χειρίζονται και οδηγούν τα γεωργ. μηχανήματα, για τα οποία έλαβαν τα αντίστοιχα πτυχία ή άδειες. 3.Τη 230211/8.9.80 (ΦΕΚ 987/τΒ/1.10.80) κοινή απόφαση των Υπουργών Γεωργίας και Συγκοινωνιών περί αναθέσεως εξουσίας να υπογράφουν «με εντολή Υπουργού» σε Γενικούς Διευθυντές των Υπουργείων Γεωργίας και Συγκοινωνιών. 4.Τα έγγραφα πολλών Περιφ/κών μας Μονάδων με τα οποία ζητούν παράταση της προθεσμίας θεωρήσεως των αδειών οδηγήσεως και πτυχίων χειριστών. 5.Σχετική εισήγηση της αρμόδιας Δ/νσεως της ΓΔΕΒ του Υπουργείου Γεωργίας, αποφασίζουμε: 1.Εγκρίνουμε την παράταση του χρόνου θεωρήσεως των αδειών οδηγήσεως και πτυχίων χειριστών γεωργικών μηχανημάτων των οποίων έληξε η ισχύς λόγω παρελεύσεως 10ετίας ή 5ετίας, ανάλογα με την ηλικία των κατόχων αυτών, από της εκδόσεώς τους μέχρι 31.12.83. 2.Οι άδειες οδηγήσεως και τα πτυχία χειριστών γεωργικών μηχανημάτων τα οποία λήγουν μετά τη δημοσίευση της παρούσης αποφάσεως και δεν θεωρήθηκαν πριν από τη λήξη της ισχύος τους, παύουν να ισχύουν οριστικά και οι κάτοχοι αυτών, εάν συντρέχουν οι νόμιμες προϋποθέσεις, δύνανται να λάβουν νέα αντίστοιχη άδεια οδηγήσεως ή πτυχίο χειριστή, εντός μεν 3ετίας από τη λήξη αυτών, χωρίς θεωρητική και πρακτική εξέταση, και μετά πάροδο της προθεσμίας αυτής κατόπιν εξετάσεων. (Μετά τη σελ. 332,208) Σελ. 332,209 Τεύχος 768 - Σελ. 39 Γεωργικά Μηχανήματα 16.Δ.γ.51-52 3.Για όσους οδηγούν αγροτικό μηχάνημα με άδεια η οποία έχει λήξει, ισχύει ό,τι και για τα αυτοκίνητα, σύμφωνα με το άρθρ. 95 παρ. 4 του Κ.Ο.Κ. 